
Saksnr.	Utvalg	Møtedato

40/26	Råd for personer med funksjonsnedsettelse	30.09.2026
36/26	Utvalg for helse og omsorg	13.10.2026



Kommunedirektørens innstilling
Kommunedirektørens forslag til pårørendestrategi  vedtas med de innsatsområdene som er beskrevet. 


SAKSUTREDNING
Bakgrunn for saken
I forbindelse med behandling av Handlingsprogram og økonomiplan for 2025 vedtok Porsgrunn bystyre verbalvedtak nr. 24:
«Utvikle en pårørendestrategi, slik at pårørende blir anerkjent som en ressurs.»
 
Saksfremstilling
Med bakgrunn i bystyrets vedtak er det utarbeidet forslag til Pårørendestrategien for Porsgrunn kommune 2026. Strategien skal bidra til å styrke og systematisere kommunens arbeid med pårørende, samt tydeliggjøre hvordan kommunen skal anerkjenne, involvere og støtte pårørende innenfor rammene av gjeldende lovverk og kommunens ansvar for helse- og omsorgstjenester.
Strategien er forankret i kommunens overordnede planverk, herunder kommuneplanens samfunnsdel «Porsgrunn mot 2040» og Temaplan for helse og mestring 2026–2040 «Sammen om god helse», samt nasjonale føringer for pårørendearbeid. 
Pårørendestrategien bygger på medvirkning og forankringsarbeid gjennom tidligere planprosesser i kommunen. Arbeidet er forankret i kommuneplanens samfunnsdel og Temaplan for helse og mestring, hvor innbyggere, brukere, ansatte, ledere, råd, utvalg og politikere har bidratt med innspill. Strategien bygger også på erfaringer fra eksisterende pårørendearbeid i kommunen, herunder arbeid med barn som pårørende, pårørendeskole, pårørendekurs, pårørendeavtaler og dialog med pårørende i forbindelse med utvikling av disse tilbudene. I januar 2026 fikk Helse- og omsorgsutvalget i januar en orientering om kommunens pårørendearbeid, pårørendestøttende tiltak og videre utviklingsbehov. Saken ble behandlet som orienteringssak 04/26.
Ved utarbeidelsen av strategien er det videre lagt vekt på at medvirkning ikke skal være en engangsaktivitet knyttet til selve strategidokumentet. Pårørendes erfaringer og kunnskap skal benyttes aktivt og inngå som en del av kommunens planlegging, gjennomføring, evaluering og forbedring av tjenester. Strategien legger derfor til rette for at kommunen skal videreutvikle arenaer for dialog med pårørende, systematisk innhente erfaringer og bruke disse i kvalitetsarbeid, tjenesteutvikling og kompetanseutvikling.
I oppfølgingen av strategien vil kommunen legge til rette for videre medvirkning fra pårørende, brukere, aktuelle tjenester, frivillige organisasjoner og andre samarbeidspartnere gjennom arbeidet med handlingsplaner og utvikling av kommunens pårørendetilbud. 
Strategien følger opp intensjonen i verbalvedtak nr. 24 ved å etablere en helhetlig og langsiktig retning for kommunens arbeid med pårørende. Strategien legger til grunn at pårørende er viktige samarbeidspartnere og ressurser i arbeidet med å skape gode, trygge og bærekraftige helse- og omsorgstjenester, samtidig som den tydeliggjør at pårørende ikke skal overta oppgaver som er kommunens ansvar.
Strategien vektlegger tidlig identifisering og anerkjennelse av pårørende, tilgang til informasjon og veiledning, tydelig rolle- og ansvarsavklaring, styrket samarbeid og koordinering, samt systematisk medvirkning i utvikling og forbedring av kommunens tjenester. Gjennom dette legger strategien til rette for økt kvalitet, bedre bruker- og pårørendeopplevelser og en mer bærekraftig tjenesteutvikling i årene som kommer.
Effekten av saken 
Økonomiske konsekvenser: Strategien medfører i utgangspunktet ingen direkte økonomiske konsekvenser utover eksisterende rammer. Eventuelle tiltak som krever økte ressurser vil bli vurdert og behandlet gjennom ordinære budsjett- og økonomiplanprosesser.
Konsekvenser for folkehelse: Strategien forventes å ha positive konsekvenser for folkehelsen gjennom økt støtte til pårørende, redusert belastning og bedre forutsetninger for mestring, deltakelse og livskvalitet. En styrking av pårørendearbeidet kan også bidra til tidligere identifisering av behov og mer helhetlige tjenester.
Konsekvenser for likestilling og inkludering: Strategien skal bidra til likeverdige tjenester og økt oppmerksomhet på ulike pårørendes behov, uavhengig av alder, kjønn, etnisitet, funksjonsevne eller livssituasjon. Strategien vil også kunne bidra til økt oppmerksomhet om kvinner, som fortsatt utgjør en stor andel av dem som yter omfattende omsorg til nærstående.
 
Perspektiv	Negativ	Nøytral 	Positiv	Ikke relevant
Konsekvens for klima på kort og lang sikt 	 	x	 	 
Konsekvens for miljøet på kort og lang sikt 	 	x	 	 
Økonomiske konsekvenser i et langt perspektiv	 	 	x	 
Konsekvens for folkehelsen, herunder vurdering av tilpasning til aldersvennlig samfunn	 	 	x	 
Likestilling og inkludering	 	 	x	 

Forklaring: Tiltaket er vurdert ut fra fire perspektiver for å bestemme om det vil gjøre dagens situasjon forverret, uendret eller bedre. Dersom tiltaket ikke påvirker de nevnte perspektivene, er alternativet "ingen" påvirkning valgt.



image1.png




